
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1504 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Σύσταση οργανικών θέσεων με σύμβαση εργασίας 
ιδιωτικού δικαίου αορίστου χρόνου στην Ανώτα¬ 
τη Σχολή Παιδαγωγικής και Τεχνολογικής Εκπαί¬ 
δευσης (Α.Σ.ΠΑΙ.Τ.Ε.), σε εφαρμογή των διατάξε¬ 
ων του π.δ. 164/2004. 1 

Προγραμματισμός πλήρωσης θέσεων προσωπικού 
στις Ανώτατες Εκκλησιαστικές Ακαδημίες. 2 

Τροποποίηση της υπ’ αριθμ.Φ.821 /ΚΙ62/Ζ1/1228/19.3.2001 
(ΦΕΚ 300 τ.Β') υπουργικής απόφασης. 3 


Συμπλήρωση της υπ’ αριθμ. 67859/Β1/5.7.2006 από¬ 
φασης της Υπουργού Εθνικής Παιδείας και Θρη¬ 
σκευμάτων «Αντιστοιχίες Πανεπιστημιακών Τμη¬ 
μάτων» (Α' 874). 4 

Συμπληρωματικά μέτρα εφαρμογής του κανονισμού 
(ΕΚ) αριθμ. 1010/2006 της Επιτροπής «σχετικά με 
ορισμένα έκτακτα μέτρα στήριξης της αγοράς 
στους τομείς των αυγών και πουλερικών ορισμέ¬ 
νων κρατών μελών». 5 

Τροποποίηση της υπ’ αριθμ. 632α/2005 απόφασης 
της ΑΔΑΕ «Κανονισμός για τη Διασφάλιση του 
Απορρήτου στις Διαδικτυακάς Επικοινωνίες και 
τις συναφείς Υπηρεσίες και Εφαρμογές». 6 

Τροποποίηση της υπ’ αριθμ. 634α/2005 απόφασης 
της ΑΔΑΕ «Κανονισμός για τη Διασφάλιση του 
Απορρήτου Εφαρμογών και Χρήστη Διαδικτύ¬ 


ου». 7 

Τροποποίηση της υπ’ αριθμ. 633α/2005 απόφασης 
της ΑΔΑΕ «Κανονισμός για τη Διασφάλιση του 
Απορρήτου Διαδικτυακών Υποδομών». 8 

Διαδικασία πλήρωσης κενών οργανικών θέσεων στε¬ 
λεχών και προσωπικού της ΑΔΑΕ. 9 

Τροποποίηση των άρθρων 8 και 9 του Κανονισμού 
Οικονομικής Διαχείρισης Ο.Λ.Π. Α.Ε. και Ελέγχου 
Αυτής. 10 


12 Οκτωβρίου 2006 

ΑΠΟΦΑΣΕΙ Σ 

Αριθμ. 99.996/Ε5 (1) 

Σύσταση οργανικών θέσεων με σύμβαση εργασίας ιδι¬ 
ωτικού δικαίου αορίστου χρόνου στην Ανώτατη 
Σχολή Παιδαγωγικής και Τεχνολογικής Εκπαίδευ¬ 
σης (Α.Σ.ΠΑΙ.Τ.Ε.), σε εφαρμογή των διατάξεων του 
π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του π.δ. 164/2004 «Ρυθμίσεις για τους 
εργαζομένους με συμβάσεις ορισμένου χρόνου στο δη¬ 
μόσιο τομέα» (ΦΕΚ 134/τ.Α7ΐ9.7.2004). 

2. Τις διατάξεις της παρ. 2 του άρθρου 1 του ν. 3320/2005 
«Ρύθμιση θεμάτων για το προσωπικό του Δημοσίου και 
των νομικών προσώπων του ευρύτερου δημόσιου τομέα 
και για τους Ο.Τ.Α.» (ΦΕΚ 48/τ.Α723.2.2005). 

3. Την υπ’ αριθμ. ΔΙΠΙΔΔ/Β18/463/οικ. 8791/5.5.2005 
εγκύκλιο του Υπουργείου Εσωτερικών, Δημόσιας Διοί¬ 
κησης και Αποκέντρωσης «Ρυθμίσεις του ν. 3320/2005 
για τη σύσταση θέσεων με σύμβαση εργασίας ιδιωτικού 
δικαίου αορίστου χρόνου». 

4. Το ν. 3027/2002 (ΦΕΚ 152 Α') «Ρύθμιση θεμάτων Ορ¬ 
γανισμού Σχολικών Κτιρίων, ανώτατης εκπαίδευσης και 
άλλες διατάξεις» και ειδικότερα το άρθρο 4 σχετικά με 
την ίδρυση Ανώτατης Σχολής Παιδαγωγικής και Τεχνο- 
λογικής Εκπαίδευσης - Κατάργηση της Σ.Ε.Λ.Ε.Τ.Ε. 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
[π.δ. 63/2005 (Α' 98)]. 

6. Την υπ’ αριθμ. 346/26.1.2006 απόφαση του Δ' Τμή¬ 
ματος του Α.Σ.Ε.Π. η οποία διαβιβάσθηκε στην ΑΣΠΑΙΤΕ 
με το υπ’ αριθμ. 19251/05/24.3.2006 έγγραφό του. 

7. Την υπ’ αριθμ. 7/4.4.2006 πράξη της Διοικούσας Επι¬ 
τροπής της Ανώτατης Σχολής Παιδαγωγικής και Τεχνο- 
λογικής Εκπαίδευσης (Α.Σ.ΠΑΙ.Τ.Ε.), για τη σύσταση τριών 
(3) οργανικών θέσεων διοικητικού προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

8. Το γεγονός ότι από τις διατάξεις της παρούσης 
προκαλείται δαπάνη σε βάρους του κρατικού προϋπο- 

λογισμού ύψους 25.587,9 ΕΥΡΩ (5.117,78 ΕΥΡΩ/ανά μήνα 
X 5 μήνες) για το τρέχον οικονομικό έτος η οποία θα 
αντιμετωπισθεί από πιστώσεις του κρατικού προϋπολο¬ 
γισμού. Η ετήσια δαπάνη ανέρχεται σε 71.648,92 ΕΥΡΩ 
και έχει γίνει σχετική πρόβλεψη για την εγγραφή της 
στις οικείες αναλύσεις του σχεδίου προϋπολογισμού 
του ΥΠΕΠΘ οικον. έτους 2006. 

9. Την υπ’ αριθμ. ΔΙΔΚ/Φ1/2/6139/24.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 527 Β'). 

10. Την υπ’ αριθμ. 3793Θ/ΔΙΟΕ/1264/14.10.2005 κοινή 
απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432 Β'), 
όπως τροποποιήθηκε με την υπ’ αριθμ. 17398/13.9.2005 
όμοια της (ΦΕΚ 1284 Β'/2005). 

11. Την υπ’ αριθμ. 1/31.3.2005 πράξη του Υπηρεσιακού 
Συμβουλίου της Α.Σ.ΠΑΙ.Τ.Ε. για τη μετατροπή των συμ¬ 
βάσεων σύμφωνα με το π.δ. 164/2004. 

12. Το υπ’ αριθμ. Δ/1162/6.4.2006 έγγραφο του Τμήματος 
Διοικητικών Υποθέσεων της Α.Σ.ΠΑΙ.Τ.Ε. για τη σύσταση 
οργανικών θέσεων με σχέση εργασίας ιδιωτικού δικαίου 
αορίστου χρόνου, από το οποίο προκύπτει η μη ύπαρξη 
κενών θέσεων αντίστοιχης ή παρεμφερούς ειδικότητας 
με αυτές που συστήνονται, αποφασίζουμε: 

Συνιστούμε στην Ανώτατη Σχολή Παιδαγωγικής και 
Τεχνολογικής Εκπαίδευσης (Α.Σ.ΠΑΙ.Τ.Ε.) τις παρακάτω 
τρεις (3) οργανικές θέσεις με σύμβαση εργασίας ιδιω¬ 
τικού δικαίου αορίστου χρόνου, προκειμένου να κατα- 
ταγούν σ’ αυτές ισάριθμοι συμβασιούχοι οι οποίοι υπά¬ 
γονται στις ρυθμίσεις των διατάξεων του π.δ. 164/2004 
και θα καλύπτουν διαπιστωθείσες πάγιες και διαρκείς 
ανάγκες του ανωτέρω Ιδρύματος. 

Α. ΕΚΠΑΙΔΕΥΤΙΚΗ ΒΑΘΜΙΔΑ ΠΑΝΕΠΙΣΤΗΜΙΑΚΗΣ ΕΚ¬ 
ΠΑΙΔΕΥΣΗΣ (ΠΕ) 

ΕΙΔΙΚΟΤΗΤΑ: Διοικητικού-Οικονομικού Θέσεις τρεις (3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 99927/Β1 (2) 

Προγραμματισμός πλήρωσης θέσεων προσωπικού 
στις Ανώτατες Εκκλησιαστικές Ακαδημίες. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 8 παρ. 6 του ν. 3432/2006 «Δομή και 
λειτουργία της Εκκλησιαστικής Εκπαίδευσης» (Α' 14). 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 (Α' 98). 


γ. Της υπ’ αριθμ. 37930Δ1 ΟΕ/1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων του Υφυ¬ 
πουργού Οικονομίας και Οικονομικών» (Β' 1432), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια (Β' 204/13.2.2006). 

2. Την πρόταση του Ανώτατου Επιστημονικού Συμβου¬ 
λίου (συνεδρίαση 2η 7.6.2006). 

3. Το γεγονός ότι από την έκδοση της απόφασης 
αυτής προκαλείται για το έτος 2007 δαπάνη ύψους 
2.188.200,00 ΕΥΡΩ, που θα καλυφθεί από τον προϋπο¬ 
λογισμό του ΥΠΕΠΘ (Φορέας 19-250,ΚΑΕ ομάδας 0200), 
αποφασίζουμε: 

1. Καθορίζουμε τις θέσεις προσωπικού που θα πλη¬ 
ρωθούν μέσα στο έτος 2007 κατά κατηγορία κλάδο και 
ειδικότητα για κάθε Ανώτατη Εκκλησιαστική Ακαδημία 
ως ακολούθως: 

α) Ανώτατη Εκκλησιαστική Ακαδημία Αθηνών: 

- Δέκα (10) θέσεις Διδακτικού Προσωπικού. 

- Μία (1) θέση Ειδικού Διδακτικού Προσωπικού με αντι¬ 
κείμενο τη διδασκαλία ξένης γλώσσας. 

-Έξι (6) θέσεις διοικητικού προσωπικού από τις οποί¬ 
ες: 

- Δύο (2) κλάδου ΠΕ Διοικητικού-Οικονομικού (η μία 
για τη θέση του Γραμματέα). 

- Μία (1) κλάδου ΤΕ Πληροφορικής. 

- Μία (1) κλάδου ΤΕ Βιβλιοθηκονομίας. 

- Μία (1) κλάδου ΤΕ Διοικητικού Λογιστικού και. 

- Μία (1) κλάδου ΥΕ Καθαριστών/στριών. 

β) Ανώτατη Εκκλησιαστική Ακαδημία Θεσσαλονίκης: 

-Έξι (6) θέσεις Διδακτικού Προσωπικού. 

- Μία (1) θέση Ειδικού Διδακτικού Προσωπικού με αντι¬ 
κείμενο τη διδασκαλία ξένης γλώσσας. 

- Επτά (7) θέσεις διοικητικού προσωπικού από τις 
οποίες: 

- Δύο (2) κλάδου ΠΕ Διοικητικού Οικονομικού (η μία 
για τη θέση του Γ ραμματέα). 

- Μία (1) κλάδου ΤΕ Πληροφορικής. 

- Μία (1) κλάδου ΤΕ Βιβλιοθηκονόμων. 

- Μία (1) κλάδου ΤΕ Διοικητικού Λογιστικού. 

- Μία (1) κλάδου ΔΕ Διοικητικού Λογιστικού και 

- Μία (1) κλάδου ΥΕ Επιμελητών. 

γ) Ανώτατη Εκκλησιαστική Ακαδημία Βελλάς Ιωαν- 
νίνων: 

-Έντεκα (11) θέσεις Διδακτικού Προσωπικού. 

- Μία (1) θέση Ειδικού Διδακτικού Προσωπικού με αντι¬ 
κείμενο τη διδασκαλία της ξένης γλώσσας. 

-Έξι θέσεις (6) θέσεις διοικητικού προσωπικού από 
τις οποίες: 

- Μία (1) κλάδου ΠΕ Διοικητικού Οικονομικού για τη 
θέση του Γ ραμματέα. 

- Μία (1) κλάδου ΤΕ Πληροφορικής. 

- Μία (1) κλάδου ΤΕ Βιβλιοθηκονομίας. 

- Μία (1) κλάδου ΤΕ Διοικητικού-Λογιστικού. 

- Μία (1) κλάδου ΔΕ Διοικητικού-Λογιστικού και 

- Μία (1) κλάδου ΥΕ Επιμελητών. 

δ) Ανώτατη Εκκλησιαστική Ακαδημία Ηρακλείου Κρή- 
της: 

- Δέκα (10) θέσεις Διδακτικού Προσωπικού. 

- Μία (1) θέση Ειδικού Διδακτικού Προσωπικού με αντι¬ 
κείμενο τη διδασκαλία ξένης γλώσσας. 

- Πέντε (5) θέσεις διοικητικού προσωπικού από τις 
οποίες: 

- Δύο (2) κλάδου ΠΕ Διοικητικού - Οικονομικού (η μία 
για τη θέση του Γραμματέα). 

- Μία (1) κλάδου ΤΕ Πληροφορικής. 

- Μία (1) κλάδου ΤΕ Βιβλιοθηκονομίας και 

- Μία (1) κλάδου ΤΕ Διοικητικού-Λογιστικού. 

2. Πέντε (5) θέσεις έκτακτου διδακτικού προσωπικού 
για κάθε Ανώτατη Εκκλησιαστική Ακαδημία. 

Η κατανομή των θέσεων διδακτικού προσωπικού κατά 
βαθμίδα και γνωστικό αντικείμενο όπως και η ειδικότητα 
της θέσης Ειδικού Διδακτικού Προσωπικού ορίζονται με 
την προκήρυξη - πλήρωση των θέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

Ο! ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθμ. Φ.821/3029 Α/100239/Ζ1 (3) 

Τροποποίηση της υπ’ αριθμ. Φ.821/Κ162/Ζ1/1228/19.3.2001 
(ΦΕΚ 300 τ.Β') υπουργικής απόφασης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18 παρ. 2, του άρθρου 20 
παρ. 1 και 2 (όπως η παρ. 1 τροποποιήθηκε με το άρθρο 
2 παρ. 4 του ν. 2621/1998), 23 παρ. 3 του ν. 2413/1996 (ΦΕΚ 
124 τ.Α'), όπως τροποποιήθηκαν με τις διατάξεις του 
άρθρου 2 του ν. 2621/1998 (ΦΕΚ 136 τ.Α'). 

2. Την υπ’ αριθμ. ΣΤ5/53/31.10.2001 κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρθμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (ΦΕΚ 1484/31.10.2001 τ.Β'). 

3. Την υπ’ αριθμ. Φ.821/Κ 162/Ζ1/1228/19.3.2001 απόφαση 
του ΥΠΕΠΘ «Καθορισμός διαδικασίας απόσπασης εκ¬ 
παιδευτικών στο εξωτερικό κ.λπ.» (ΦΕΚ 300 τ.Β'), όπως 
συμπληρώθηκε και τροποποιήθηκε με την υπ’ αριθμ. 
Φ.821/3976Π/130288/Ζ1/4.12.2002 όμοια (ΦΕΚ 1562 τ.Β'). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη στον κρατικό προϋπο¬ 
λογισμό, αποφασίζουμε: 

Συμπληρώνουμε και τροποποιούμε την υπ’ αριθμ. 
Φ.821 /ΚΙ62/Ζ1/1228/19.3.2001 υπουργική απόφαση, περί 
καθορισμού διαδικασίας απόσπασης εκπαιδευτικών στο 
εξωτερικό κλπ., όπως συμπληρώθηκε και τροποποιή¬ 
θηκε με την υπ’ αριθμ. Φ.821/3976Π/130288/Ζ1/4.12.2002 
απόφαση (ΦΕΚ 1562 τ.Β'), ως εξής: 

Η παράγραφος 2 του άρθρου 3 αντικαθίσταται ως 
ακολούθως: «Για τη διαπίστωση της γλωσσομάθειας 
υποχρεούνται να υποστούν επιτυχή εξέταση της ξένης 
γλώσσας της χώρας στην οποία ζητούν απόσπαση ή σε 
μια από τις γλώσσες αγγλική, γαλλική ή γερμανική. Επι¬ 
τυχής θεωρείται η εξέταση κατά την οποία ο υποψήφιος 
έχει συγκεντρώσει 25 τουλάχιστον μονάδες σε κλίμακα 


1-100. Είναι δυνατό να ληφθεί υπόψη η βαθμολογία των 
εκπαιδευτικών στην ξένη γλώσσα από τη συμμετοχή 
τους στις σχετικές εξετάσεις του προηγουμένου σχο¬ 
λικού έτους, εφόσον το επιθυμούν και το δηλώσουν 
στην αίτησή τους». 

Η απόφαση αυτή ισχύει για τις αποσπάσεις από το 
σχολικό έτος 2007-2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 99917/Β1 (4) 

Συμπλήρωση της υπ’ αριθμ. 67859/Β1/5.7.2006 απόφασης 
της Υπουργού Εθνικής Παιδείας και Θρησκευμάτων 
«Αντιστοιχίες Πανεπιστημιακών Τμημάτων» (Α' 874). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) του άρθρου 1 παρ. 6 του ν. 3282/2004 «Μετεγγρα¬ 
φές Φοιτητών Εσωτερικού και άλλες διατάξεις» (Α' 208) 
όπως συμπληρώθηκε και αντικαταστάθηκε με το άρθρο 
16 του ν. 3443/2006 (Α' 41) 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α' 98). 

2. Το υπ’ αριθμ. 26368/Β1/13.3.2005 έγγραφο του Υπουρ¬ 
γείου Εθνικής Παιδείας και Θρησκευμάτων με το οποίο 
ζητήθηκαν οι αποφάσεις των Γ ενικών Συνελεύσεων των 
πανεπιστημιακών τμημάτων και το γεγονός ότι ορισμένα 
τμήματα δεν υπέβαλαν, ως όφειλαν, τις σχετικές απο¬ 
φάσεις των Γ ενικών τους Συνελεύσεων. 

3. Την απόφαση της Ολομέλειας του Συμβουλίου Ανώ¬ 
τατης Πανεπιστημιακής Εκπαίδευσης που ελήφθη στην 
6η/26.9.2006 συνεδρίασή του και 

4. Το γεγονός ότι από την έκδοση της παρούσας 
απόφασης δεν προκαλείται δαπάνη που να βαρύνει τον 
κρατικό προϋπολογισμό, αποφασίζουμε: 

Άρθρο μόνο 

Συμπληρώνεται το εδ. (λγ) του άρθρου 2 της υπ’ αριθμ. 
67859/Β1/5.7.2006 απόφασης της Υπουργού Εθνικής Παι¬ 
δείας και Θρησκευμάτων «Αντιστοιχίες Πανεπιστημια¬ 
κών Τμημάτων» (Β' 874), με την αντιστοίχηση μεταξύ 
των άλλων και των τμημάτων «Μηχανικών Παραγωγής 
και Διοίκησης» του Δημοκριτείου Πανεπιστημίου Θράκης 
και του Πολυτεχνείου Κρήτης και μόνο για το τρέχον 
ακαδημαϊκό έτος 2006-2007. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

Αριθμ. 313690 (5) 

Συμπληρωματικά μέτρα εφαρμογής του κανονισμού (ΕΚ) 
αριθμ. 1010/2006 της Επιτροπής «σχετικά με ορισμέ¬ 
να έκτακτα μέτρα στήριξης της αγοράς στους το¬ 
μείς των αυγών και πουλερικών ορισμένων κρατών 
μελών». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

1.1 Του άρθρου 1, παράγραφος 1, 2, 3 και 4 του 
ν. 1338/1983 «Εφαρμογή του Κοινοτικού Δικαίου» (Α' 34), 
όπως τροποποιήθηκε από το άρθρο 6, του ν. 1440/1984 
«Συμμετοχή της Ελλάδας στο κεφάλαιο, στα αποθε- 
ματικά και στις προβλέψεις της Ευρωπαϊκής Τράπεζας 
Επενδύσεων στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού Εφοδιασμού 
ΕυΡΑΤΟΜ» (Α' 70) και το άρθρο 65 του ν. 1892/1990 
(Α' 101). 

1.2 Του ν. 992/1979 «Περί οργανώσεως των διοικητικών 
υπηρεσιών για την εφαρμογή της Συνθήκης Προσχώ¬ 
ρησης της Ελλάδας στις Ευρωπαϊκές Κοινότητες και 
ρύθμιση συναφών θεσμικών και οργανωτικών θεμάτων 
(Α' 280). 

1.3 Του άρθρου 90 του Κώδικα Νομοθεσίας για την 
Κυβέρνηση και Κυβερνητικά Όργανα, που κυρώθηκε με 
το άρθρο πρώτο του Προεδρικού Διατάγματος 63/2005 
«Κωδικοποίηση για την Κυβέρνηση και τα Κυβερνητικά 
Όργανα» (Α' 98). 

1.4 Των άρθρων 13 μέχρι και 29 του ν. 2637/1998 (Α' 
200/1998), «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων», όπως τροποποιήθηκαν και συμπληρώθηκαν με 
το άρθρο 4 του ν. 2732/1999 (Α' 154), το άρθρο 24 του 
ν. 2945/2001 (Α' 223) «Εθνικό Σύστημα Προστασίας της 
Αγροτικής Δραστηριότητας» και το άρθρο 29 παρ. 1-8 
του ν. 3147/2003 «Ρύθμιση θεμάτων αγροτικής γης, επί¬ 
λυση ζητημάτων αποκατασταθέντων και αποκαθιστα- 
μένων κτηνοτροφών και άλλες διατάξεις» (Α' 135). 

1.5 Του ν. 2362/1995 «Περί Δημόσιου Λογιστικού Ελέγχου 
Δαπανών του Κράτους και άλλες διατάξεις» (Α' 247). 

1.6 Του ν. 2520/1997 «Μέτρα για τους νέους αγρότες, 
σύσταση Οργανισμού Γεωργικής Επαγγελματικής Εκ¬ 
παίδευσης, Κατάρτισης και Απασχόλησης και άλλες 
Διατάξεις» (Α' 173). 

1.7 Του π.δ. 402/1988 «Περί Οργανισμού του Υπουργεί¬ 
ου Γεωργίας» όπως τροποποιήθηκε και ισχύει (Α' 187) 
και την υπ’ αριθμ. Υ1/04 (Β' 513) απόφαση του Πρωθυ¬ 
πουργού για μετονομασία του Υπουργείου Γ εωργίας σε 
Υπουργείο «Αγροτικής Ανάπτυξης και Τροφίμων». 

1.8 Της υπ’ αριθμ. 389578/21.11.2000 κοινής απόφασης 
των Υπουργών Οικονομικών και Γ εωργίας «Κανονισμός 
διαδικασίας πληρωμών του ΟΠΕΚΕΠΕ - Ν.Π.Ι.Δ. των ενι¬ 
σχύσεων που βαρύνουν τον ΕΛΕΓΕΠ» (Β' 1470). 

1.9 Την παρ.1 του άρθρου 7 της υπ’ αριθμ. 37930/ΔΙΟΕ 
1264/14.10.2005 απόφαση του πρωθυπουργού και του 
Υπουργού Οικονομίας και Οικονομικών «καθορισμός αρ¬ 
μοδιοτήτων των υφυπουργών Οικονομίας και Οικονο¬ 
μικών» (Β' 1432), όπως τροποποιήθηκε με την υπ’ αριθμ. 
5733/ΔΙΟΕ 179/9.2.2006 (Β' 204) και ισχύει. 


1.10 Της υπ’ αριθμ. 394555/2000 κοινής υπουργικής 
απόφασης (Β' 1324) των Υπ. Εσωτερικών Δημόσιας Δι¬ 
οίκησης και Αποκέντρωσης και Γεωργίας περί «Ανάθε¬ 
σης άσκησης αρμοδιοτήτων του ΟΠΕΚΕΠΕ στις Ν.Α. της 
χώρας» όπως ισχύει κάθε φορά. 

1.11 Της υπ’ αριθμ. 50637/29.8.2000 κοινής υπουργικής 
απόφαση των Υπ. Εσωτερικών, Δημόσιας Διοίκησης και 
Αποκέντρωσης και Γεωργίας (Β' 1104) περί «Εγκρισης 
κανονισμού οργανωτικής διάρθρωσης και λειτουργίας 
των υπηρεσιών του Οργανισμού Πληρωμών και Ελέγχου 
Κοινοτικών Ενισχύσεων (ΟΠΕΚΕΠΕ - ΝΠΙΔ)» όπως ισχύει 
κάθε φορά. 

1.12 Της υπ’ αριθμ. 217838/27.1.2004 κοινής υπουργικής 
απόφασης περί «Συγκρότησης επιτροπής για την εξέ¬ 
ταση των υποβαλλομένων ενστάσεων κατά των αποτε¬ 
λεσμάτων των δευτεροβαθμίων ελέγχων που διενεργεί 
ο Ο.Π.Ε.Κ.Ε.Π.Ε. στα διάφορα καθεστώτα κοινοτικών ενι¬ 
σχύσεων» (Β' 200), όπως ισχύει κάθε φορά. 

2. Τους Κανονισμούς 

2.1 (ΕΟΚ) 2771/1975 του Συμβουλίου περί κοινής ορ- 
γανώσεως αγοράς στον τομέα των αυγών όπως ισχύει 
κάθε φορά. 

2.2 (ΕΟΚ) 2777/1975 (ΕΟΚ) του Συμβουλίου περί κοινής 
οργανώσεως αγοράς στον τομέα του κρέατος πουλε¬ 
ρικών όπως ισχύει κάθε φορά. 

2.3 (ΕΚ) 679/2006 του Συμβουλίου, της 25ης Απριλίου 
2006, για τροποποίηση των κανονισμών (ΕΟΚ) αριθμ. 
2771/1975 και (ΕΟΚ) αριθμ. 2777/1975 σχετικά με την 
εφαρμογή έκτακτων μέτρων στήριξης της αγοράς. 

2.4 (ΕΚ) αριθμ. 1010/2006 ΤΗΣ ΕΠΙΤΡΟΠΗΣ (Ι_180) «σχε¬ 
τικά με ορισμένα έκτακτα μέτρα στήριξης της αγοράς 
στους τομείς των αυγών και πουλερικών ορισμένων 
κρατών μελών» γενικά όπως ισχύει κάθε φορά. 

2.5 (ΕΚ)1290/2005 του Συμβουλίου (Ε 209) «για τη χρη¬ 
ματοδότηση της κοινής γεωργικής πολιτικής», όπως 
ισχύει κάθε φορά. 

3. Το υπ’ αριθμ. 74970/3.8.2006 έγγραφο του 
Ο.Π.Ε.Κ.Ε.Π.Ε. 

4. Την εισήγηση της υπηρεσίας. 

5. Το γεγονός ότι από τις διατάξεις της παρούσας από¬ 
φασης προκαλείται εφάπαξ δαπάνη ύψους 17.922.500 € 
περίπου, η οποία θα βαρύνει εξ ημισείας τον Κρατικό 
Προϋπολογισμό (Υπουργείου Αγροτικής Ανάπτυξης και 
Τροφίμων Φ.29/110-ΚΑΕ 5423) και τον Ειδικό Λογαριασμό 
Εγγυήσεων Γεωργικών Προϊόντων [(ΕΛΕΓΕΠ) - Κοινοτική 
συμμετοχή], αποφασίζουμε 

Άρθρο 1 

Σκοπός 

Με την παρούσα απόφαση θεσπίζονται συμπληρω¬ 
ματικά μέτρα εφαρμογής του Κανονισμού (ΕΚ) αριθμ. 
1010/2006 της Επιτροπής «σχετικά με ορισμένα έκτακτα 
μέτρα στήριξης της αγοράς στους τομείς των αυγών 
και πουλερικών ορισμένων κρατών μελών», όπως γενικά 
ισχύει που ορίζουν τους δικαιούχους, τη διαδικασία, 
τους ελέγχους, τα δικαιολογητικά και τον τρόπο πλη¬ 
ρωμής, για την καταβολή της ενίσχυσης. 

Άρθρο 2 
Αποζημιώσεις 

2.1. Αποζημιώνεται η καταστροφή των αυγών εκκό¬ 
λαψης, των κωδικών ΣΟ 0407 00 11 και 0407 00 19 για 
το χρονικό διάστημα, 10ος/2005 έως 4ος/2006 με τα 

παρακάτω ποσά και εντός των αναφερομένων σε κάθε 
περίπτωση ορίων: 

2.1.1 Με 0,15 Ευρώ ανά αυγό εκκόλαψης «κοτόπουλου 
συνήθους τύπου» του κωδικού ΣΟ 0407 0019 εντός του 
ορίου των 7.704.000 αυγών. 

2.1.2 Με 0,23 Ευρώ ανά αυγό εκκόλαψης «κοτόπουλου 
ελεύθερης βοσκής» του κωδικού ΣΟ 0407 00 19, εντός 
του ορίου των 4.105.000 αυγών. 

2.1.3 Με 0,50 Ευρώ ανά αυγό εκκόλαψης «γαλοπού¬ 
λας» του κωδικού ΣΟ 0407 00 11 εντός του ορίου των 
200.000 αυγών. 

2.2. Αποζημιώνεται η μεταποίηση των αυγών εκκόλα¬ 
ψης του κωδικού ΣΟ 0407 00 19 για το χρονικό διάστη¬ 
μα, 10ος/2005 έως 4ος/2006 με τα προβλεπόμενα στην 
παράγραφο 2.1.1 του άρθρου 2 ποσά, μειωμένα σε κάθε 
περίπτωση κατά 0,03 Ευρώ ανά αυγό εκκόλαψης ή κατά 
την τιμή πώλησης, εφόσον η τιμή αυτή είναι ανώτερη 
του 0,03 Ευρώ, εντός του ορίου των 4.166.000 αυγών. 

2.3. Αποζημιώνεται η καταστροφή νεοσσών των κω¬ 
δικών ΣΟ 0105 11 και 0105 12 για το χρονικό διάστημα, 
10ος/2005 έως 4ος/2006 με τα παρακάτω ποσά και 
εντός των αναφερομένων σε κάθε περίπτωση ορίων: 

2.3.1. Με 0,24 Ευρώ ανά νεοσσό «κοτόπουλου», εντός 
του ορίου των 4.138.440 νεοσσών. 

2.3.2. Με 0,85 Ευρώ ανά νεοσσό «γαλοπούλας» εντός 
του ορίου των 10.000 νεοσσών 

2.4. Αποζημιώνεται για το χρονικό διάστημα, 10ος/2005 
έως 4ος/2006 η πρόωρη, κατά έξι εβδομάδες τουλά¬ 
χιστον, σφαγή τμήματος του ζωικού κεφαλαίου πολ¬ 
λαπλασιασμού με σκοπό τη μείωση της παραγωγής 
αυγών εκκόλαψης των κωδικών ΣΟ 0105 92 00, 0105 93 
00 και 0105 99 30 με τον όρο ότι κατά το εν λόγω χρο¬ 
νικό διάστημα κανένα πτηνό δεν επανατοποθετήθηκε 
στις σχετικές εγκαταστάσεις με τα παρακάτω ποσά και 
εντός των αναφερομένων σε κάθε περίπτωση ορίων. 

2.4.1. Με 3,2 Ευρώ ανά όρνιθα αναπαραγωγής των κω¬ 
δικών ΣΟ 0105 92 00 και 0105 93 00, εντός του ορίου 
των 454.300 ορνίθων. 

2.4.2. Με 15 Ευρώ ανά γαλοπούλα αναπαραγωγής του 
κωδικού ΣΟ 0105 99 30, εντός του ορίου των 16.000 
γαλοπούλων. 

2.5. Αποζημιώνεται για το χρονικό διάστημα, 10ος/2005 
έως 4ος/2006 η εθελούσια παράταση του υγειονομικού 
κενού πέραν των τριών εβδομάδων με τον όρο ότι κατά 
το εν λόγω χρονικό διάστημα κανένα πτηνό δεν επα¬ 
νατοποθετήθηκε σε παραγωγή ως εξής: 

Με 0,46 Ευρώ/πι2 και εβδομάδα, για τα όλα τα πτη¬ 
νοτροφεία και για 7 εβδομάδες, μέχρι 2.350.000 πι2 
συνολικά. 

2.6. Αποζημιώνεται για το χρονικό διάστημα, 10ος/2005 
έως 4ος/2006 η πρόωρη σφαγή «νεαρών ορνίθων έτοι¬ 
μων για ωοτοκία» με 3,2 Ευρώ ανά νεαρή όρνιθα «έτοιμη 
για ωοτοκία»και μέχρι 1.550.000 όρνιθες. 

Άρθρο 3 

Διαδικασία - Τρόπος πληρωμής 

3.1 Οι δικαιούχοι, υποβάλλουν, μέχρι την ημερομηνία 
που θα ορισθεί από τον Υπουργό Αγροτικής ανάπτυξης 
και Τροφίμων, στη Διεύθυνση Αγροτικής Ανάπτυξης της 
Νομαρχιακής Αυτοδιοίκησης (Ν.Α) της περιοχής τους, 
αίτηση - δήλωση, (Υπόδειγμα 1) που περιλαμβάνει: 

- το ονοματεπώνυμο, τη διεύθυνση, τον αριθμό αστυ¬ 
νομικής ταυτότητας, το ΑΦΜ, τον αριθμό τραπεζικού 
λογαριασμού και την υπογραφή του αιτούντος. 


-Την(ις) κατηγορία(ες) της αποζημίωση που αιτού- 
νται. 

- Την ποσότητα για την οποία ζητούν να αποζημιω¬ 
θούν. 

- Δήλωση αποδοχής των όρων της αποζημίωσης, 
των ελέγχων και της δημοσιοποίησης των στοιχείων 
της δήλωσης, καθώς και την ακρίβεια των δηλωθέντων 
στοιχείων. 

Κάθε δικαιούχος υποβάλλει μία μόνο αίτηση για το 
σύνολο των αποζημιώσεων. Σε περίπτωση εκπρόθεσμης 
υποβολής της αίτησης ενίσχυσης, με την επιφύλαξη των 
περιπτώσεων ανωτέρας βίας μειώνεται το ποσό της 
ενίσχυσης κατά 1% για κάθε ημέρα καθυστέρησης και 
μέχρι είκοσι (20) ημέρες πέραν των οποίων δεν γίνονται 
αποδεκτές αιτήσεις. 

3.2. Οι Διευθύνσεις Αγροτικής Ανάπτυξης των οικείων 
Ν.Α. μετά τη συγκέντρωση των αιτήσεων ενίσχυσης και 
των σχετικών δικαιολογητικών αναρτούν αναλυτικές 
μηχανογραφημένες καταστάσεις των δικαιούχων στις 
Διευθύνσεις Αγροτικής Ανάπτυξης των Ν.Α. για διάστη¬ 
μα πέντε (5) εργάσιμων ημερών, προκειμένου να υπο¬ 
βληθούν ενστάσεις ή τυχόν καταγγελίες. Οι ενστάσεις 
εξετάζονται εντός πέντε (5) εργασίμων ημερών από 
το πέρας της περιόδου ανάρτησης, από την επιτροπή 
εξέτασης ενστάσεων του άρθρου 5 της παρούσας. 

3.3 Η αναγνώριση και εκκαθάριση της δαπάνης γίνεται 
από την αρμόδια Διεύθυνση Αγροτικής Ανάπτυξης. 

Ο φάκελος πληρωμής δικαιολογητικών διαβιβάζεται 
στον ΟΠΕΚΕΠΕ, για την έκδοση σχετικών εντολών πλη¬ 
ρωμής. 

Άρθρο 4 

Έλεγχοι και πρακτικά ελέγχου 

Για την ορθή εφαρμογή των μέτρων της παρούσας 
απόφασης, διενεργούνται οι παρακάτω έλεγχοι: 

4.1 Διοικητικοί έλεγχοι και Επιτόπιοι έλεγχοι 

Οι Διοικητικοί έλεγχοι διενεργούνται στο 100% των 
αιτήσεων. 

Για τον έλεγχο των πτηνοτροφικών εγκαταστάσεων 
διενεργούνται επιτόπιοι έλεγχοι σε ποσοστό 10% με 
ανάλυση κινδύνου, από τριμελή επιτροπή, αποτελούμενη 
από δύο υπαλλήλους της οικείας Διεύθυνσης Αγροτικής 
Ανάπτυξης της Ν.Α. εκ των οποίων ο ένας γεωπόνος ή 
τεχνολόγος γεωπονίας και έναν κτηνίατρο της οικείας 
Διεύθυνσης Κτηνιατρικής της Ν.Α., που ορίζονται με 
απόφαση του οικείου Νομάρχη, μετά από εισήγηση της 
Διεύθυνσης Αγροτικής Ανάπτυξης της Ν.Α. 

Στους επιτόπιους ελέγχους παρίσταται και ο ελεγ¬ 
χόμενος, συνυπογράφοντας το σχετικό πρακτικό ελέγ¬ 
χου. 

Ενστάσεις κατά των αποτελεσμάτων της παραπάνω 
επιτροπής επιτόπιου ελέγχου υποβάλλονται εντός πέ¬ 
ντε (5) εργασίμων ημερών από τον έλεγχο 

Τα αποτελέσματα της επιτροπής εξέτασης ενστάσεων 
είναι οριστικά. 

4.2Έκτακτοι έλεγχοι 

Οι έκτακτοι έλεγχοι διενεργούνται από τον ΟΠΕΚΕΠΕ 
από τριμελή επιτροπή η οποία ορίζεται με απόφαση 
του Προέδρου του, αποτελούμενη από ένα γεωπόνο ή 
κτηνίατρο, έναν οικονομικό και ένα διοικητικό υπάλληλο. 
Οι έλεγχοι είναι δευτεροβάθμιοι και διενεργούνται επί 
αντιπροσωπευτικού δείγματος 5% των υποβαλλόμενων 
αιτήσεων για ενίσχυση. Η επιλογή του δείγματος γίνεται 

βάσει αναλύσεως του κινδύνου. Κατά τους ελέγχους 
διαπιστώνεται η ακρίβεια των στοιχείων της αίτησης 
που σχετίζονται ή αφορούν τις αιτούμενες αποζημιώσεις 
και διενεργείται όπου απαιτείται λογιστικός έλεγχος, 
σύμφωνα με τα στοιχεία τα οποία οφείλει να θέσει στη 
διάθεση της επιτροπής ο ελεγχόμενος φορέας. 

Όλα τα στοιχεία και δικαιολογητικά που αναφέρονται 
στην παρούσα απόφαση, βάσει των οποίων χορηγείται η 
ενίσχυση, θα πρέπει ανά πάσα στιγμή να είναι διαθέσιμα 
για τυχόν εθνικό ή κοινοτικό έλεγχο. 

Άρθρο 5 
Κυρώσεις 

5.1 Σε περίπτωση παρατυπίας που βαρύνει τον εν¬ 
διαφερόμενο και η οποία έχει γίνει εσκεμμένα ή από 
σοβαρή αμέλεια, όπως: 

- υποβολή πάνω από μιας αίτησης από κάθε παρα¬ 
γωγό, 

- άρνηση ελέγχου, απειλή και χρήση βίας, 

ο αϊτών απορρίπτεται από το σύνολο των αποζημιώ¬ 
σεων της παρούσας. 

5.2 Σε άλλες περιπτώσεις παρατυπιών που βαρύνουν 
τον ενδιαφερόμενο και οι οποίες έχουν γίνει εσκεμ¬ 
μένα ή από σοβαρή αμέλεια, εφαρμόζονται μειώσεις 
ως εξής: 

α) ίσες με το ποσοστό των παρατυπιών, αν το ποσό 
αυτό δεν ξεπερνά το 10% του συνολικού ποσού απο¬ 
ζημίωσης 

β) διπλάσιες του ποσοστού των παρατυπιών όταν το 
συνολικό ποσό που αφορά παρατυπίες ξεπερνά το 10% 
του συνολικού ποσού αποζημίωσης. 

5.3 Σε κάθε περίπτωση παρατυπίας ή αχρεωστήτως 
καταβληθέντος ποσού, εφαρμόζεται η διαδικασία επι¬ 
βολής κυρώσεων ή ανάκτησης του αχρεωστήτως κατα¬ 
βληθέντος ποσού που προβλέπεται στο νόμο 2520/1997 
όπως τροποποιήθηκε και ισχύει 


Άρθρο 6 

Κάλυψη Δαπάνης 

Η συνολική δαπάνη που θα προκύψει από την εφαρ¬ 
μογή του μέτρου και τις διατάξεις αυτής της απόφασης 
ύψους 17.922.155,00 €, θα βαρύνει σε ποσοστό 50% (Κοι¬ 
νοτική συμμετοχή) τον Ειδικό Δογαριασμό Εγγυήσεων 
Γεωργικών Προϊόντων (ΕΆΕΓΕΠ). 

Η δαπάνη που θα προκύψει επιπλέον της Κοινοτικής 
συμμετοχής κατά την εφαρμογή του μέτρου και σε πο¬ 
σοστό 50% (Εθνική συμμετοχή) θα βαρύνει τον τακτικό 
Προϋπολογισμό του Υπουργείου Αγροτικής Ανάπτυξης 
και Τροφίμων και θα καλυφθεί από τον ΚΑΕ 5423, φο¬ 
ρέας 29/110. 

Οι πληρωμές ολοκληρώνονται μέχρι τις 31.12.2006 
εκτός και εάν η ημερομηνία αυτή τροποποιηθεί από 
την Ευρωπαϊκή Επιτροπή. 

Αρθρο 7 

Εξουσιοδοτείται ο Υπουργός Αγροτικής Ανάπτυξης 
και Τροφίμων όπως, με αποφάσεις του προβαίνει στον 
καθορισμό λεπτομερειών εφαρμογής της παρούσης και 
στην τροποποίηση του παραρτήματος αυτής. 

Αρθρο 8 
Έναρξη ισχύος 

Η παρούσα απόφαση ισχύει από της δημοσιεύσεώς 
της στην Εφημερίδα της Κυβερνήσεως και εφαρμόζεται 
στις αιτήσεις ενίσχυσης που υποβάλλονται για το έτος 
2006 και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

ΥΠΟΔΕΙΓΜΑ 1 

ΣΥΜΠΛΗΡΩΝΕΤΑΙ ΑΠΟ ΤΟΝ ΠΑΡΑΓΩΓΟ 


ΑΙΤΗΣΗ ΑΠΟΖΗΜΙΩΣΗΣ ΛΟΓΩ ΓΡΙΠΗΣ ΤΩΝ ΠΤΗΝΩΝ 


1.ΠΡΟΣ: Νομ/κή Αυτ/ση 

Δ/νση Αγρ/κής Ανάπτυξης 


Αριθμός Πρωτοκόλλου 
Ημερομηνία Υποβολής 


□□□□□□□□□ 

□□ ΠΡΡΠΡΡΡ 


2. ΣΤΟΙΧΕΙΑ ΠΑΡΑΓΩΓΟΥ 


Ονοματ/μο Παραγωγού 

1 _ 

Δήμος ή Κοινότητα 


Κωδ. Κοινότητας 

□□□□□□□□□ 

Α. Αριθμός 


Κωδ.Κτην.Εκμετ/σης 

□□□□□□□□□ 

Α.Δ.Τ. 

□□□□□□□□□□ 




ΑΦΜ 

□□□□□□□□□□ 


Α.Τ.Λ □□□□□□□□□□□□□ 


ΠΟΣΟΤΗΤΑ 


3. 


4. 


Αιτούμαι της αποζημίωσης: 

3.1. Για την καταστροφή αυγών εκκόλαψης «κοτόπουλου συνήθους τύπου» 

3.2. Για την καταστροφή αυγών εκκόλαψης «κοτόπουλου ελεύθερης βοσκής» 

3.3. Για την καταστροφή αυγών εκκόλαψης «γαλοπούλας» 

3.4. Για την μεταποίηση αυγών εκκόλαψης «κοτόπουλου συνήθους τύπου» 

3.5. Για την μεταποίηση αυγών εκκόλαψης «κοτόπουλου ελεύθερης βοσκής» 

3.6. Για την μεταποίηση αυγών εκκόλαψης «γαλοπούλας» 

3.7. Γ ια την καταστροφή νεοσσών «κοτόπουλου» 

3.8. Γ ια την καταστροφή νεοσσών «γαλοπούλας» 

3.9. Για την πρόωρη σφαγή ζωικού κεφαλαίου πολλαπλασιασμού α) ορνίθων 

β) Γαλοπούλας 

3.9. Γ ια την πρόωρη σφαγή ζωικού κεφαλαίου αυγοπαραγωγής 

3.10. Για την παράταση του υγειονομικού κενού 

3.11. Για την πρόωρη σφαγή «νεαρών ορνίθων έτοιμων για ωοτοκία» 

Δηλώνω υπεύθυνα την αλήθεια των παραπάνω και : 

Δηλώνω ότι θα δεχθώ και θα διευκολύνω τους σχετικούς ελέγχους στην εκμετάλλευσή μου για την 
επαλήθευση από τις υπηρεσίες των δηλωθέντων στοιχείων και των όρων χορήγησης των παραπάνω 
αποζημιώσεων και ότι αποδέχομαι την τοιχοκόλληση των στοιχείων που δήλωσα ή σχετίζονται με την παρούσα. 
Δηλώνω ότι τα επιλέξιμα ζώα και στοιχεία που δηλώθηκαν στην παρούσα δεν αποτελούν αντικείμενο άλλης 
παρόμοιας αίτησης. 



τεμ 

τεμ 

τεμ 

τεμ 

τεμ 

τεμ 

τεμ 

τεμ 

τεμ 

τεμ 

τεμ 

ιτι2 

τεμ 


ΘΕΩΡΗΣΗ ΓΝΗΣΙΟΥ ΥΠΟΓΡΑΦΗΣ ΠΑΡΑΓΩΓΟΥ 
Ο/Η ΠΑΡΑΓΩΓΟΣ 


(χωρίς χαρτόσημο από τον παραλαμβάνοντα τη δήλωση) 


Ο παραγωγός υποχρεούται να συμπληρώσει το είδος ή τα είδη της αποζημίωσης που τον αφορούν 

Αριθμ. 1317 (6) 

Τροποποίηση της υπ’ αριθμ. 632α/2005 απόφασης της 
ΑΔΑΕ «Κανονισμός για τη Διασφάλιση του Απορρή¬ 
του στις Διαδικτυακάς Επικοινωνίες και τις συναφείς 
Υπηρεσίες και Εφαρμογές». 

Η ΑΡΧΗ ΔΙΑΣΦΑΛΙΣΗΣ ΤΟΥ ΑΠΟΡΡΗΤΟΥ 
ΤΩΝ ΕΠΙΚΟΙΝΩΝΙΩΝ (ΑΔΑΕ) 

(Συνεδρίαση της 20ης Σεπτεμβρίου 2006) 
(ΑΠΟΦΑΣΗ αριθμ. 120/2006) 

Έχοντας υπόψη: 

α. Το άρθρο 6 παρ.1 περ.ιβ' του ν. 3115/2003 «Αρχή 
Διασφάλισης του Απορρήτου των Επικοινωνιών» (ΦΕΚ 
47/Α/2003). 

β. Την υπ’ αριθμ. 632α/2005 απόφαση της Α.Δ.Α.Ε. 
«Κανονισμός για τη Διασφάλιση του Απορρήτου στις 
Διαδικτυακάς Επικοινωνίες και τις συναφείς Υπηρεσίες 
και Εφαρμογές» (ΦΕΚ 88/Β'/2005). 

γ. Το γεγονός ότι από τις διατάξεις του παρόντος 
δεν προκαλείται καμία δαπάνη ή άλλη επιβάρυνση του 
προϋπολογισμού, αποφάσισε: 

Η πέμπτη περίοδος του άρθρου 2 της υπ’ αριθμ. 
632α/2005 απόφασης της Α.Δ.Α.Ε. «Κανονισμός για τη 
Διασφάλιση του Απορρήτου στις Διαδικτυακάς Επι¬ 
κοινωνίες και τις συναφείς Υπηρεσίες και Εφαρμογές» 
(ΦΕΚ 88/Β72005), που αναφέρεται στον ορισμό του 
«Παρόχου δικτύου διαδικτυακών επικοινωνιών», αντι¬ 
καθίσταται ως εξής: 

«Πάροχος Δικτύου Διαδικτυακών Επικοινωνιών: Η 
επιχείρηση ή το νομικό πρόσωπο που παρέχει δί¬ 
κτυο διαδικτυακών επικοινωνιών. Για τις ανάγκες του 
παρόντος ο πάροχος δικτύου διαδικτυακών επικοι¬ 
νωνιών θα αναφέρεται στη συνέχεια του κειμένου 
ως “πάροχος”». 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 25 Σεπτεμβρίου 2006 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

-♦- 

Αριθμ. 1319 (7) 

Τροποποίηση της υπ’ αριθμ. 634α/2005 απόφασης της 
ΑΔΑΕ «Κανονισμός για τη Διασφάλιση του Απορρή¬ 
του Εφαρμογών και Χρήστη Διαδικτύου». 

Η ΑΡΧΗ ΔΙΑΣΦΑΛΙΣΗΣ ΤΟΥ ΑΠΟΡΡΗΤΟΥ 
ΤΩΝ ΕΠΙΚΟΙΝΩΝΙΩΝ (ΑΔΑΕ) 

(Συνεδρίαση της 20ης Σεπτεμβρίου 2006) 
(ΑΠΟΦΑΣΗ αριθμ. 122/2006) 

Έχοντας υπόψη: 

α) Το άρθρο 6 παρ.1 περ.ιβ' του ν. 3115/2003 «Αρχή 
Διασφάλισης του Απορρήτου των Επικοινωνιών» (ΦΕΚ 
47/Α72003). 

β) Την υπ’ αριθμ. 634α/2005 απόφαση της Α.Δ.Α.Ε. 
«Κανονισμός για τη Διασφάλιση του Απορρήτου 


Εφαρμογών και Χρήστη Διαδικτύου» (ΦΕΚ 88/Β'/ 
2005). 

γ) Το γεγονός ότι από τις διατάξεις του παρόντος 
δεν προκαλείται καμία δαπάνη ή άλλη επιβάρυνση του 
προϋπολογισμού, αποφάσισε: 

Η δέκατη τέταρτη περίοδος του άρθρου 2 της υπ’ 
αριθμ. 634α/2005 απόφασης της Α.Δ.Α.Ε. «Κανονισμός 
για τη Διασφάλιση του Απορρήτου Εφαρμογών και Χρή¬ 
στη Διαδικτύου» (ΦΕΚ 88/Β'/2005), που αναφέρεται στον 
ορισμό του «Παρόχου δικτύου διαδικτυακών επικοινω¬ 
νιών», αντικαθίσταται ως εξής: 

«Πάροχος Δικτύου Διαδικτυακών Επικοινωνιών (ΙηΙοιτίθί 
δβΓνίοθ ΡΓονίάθή: Η επιχείρηση ή το νομικό πρόσωπο 
που παρέχει δίκτυο διαδικτυακών επικοινωνιών. Γ ια τις 
ανάγκες του παρόντος ο πάροχος δικτύου διαδικτυακών 
επικοινωνιών θα αναφέρεται στη συνέχεια του κειμένου 
ως “πάροχος διαδικτύου”». 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 25 Σεπτεμβρίου 2006 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

-♦- 

Αριθμ. 1318 (8) 

Τροποποίηση της υπ’ αριθμ. 633α/2005 απόφασης της 
ΑΔΑΕ «Κανονισμός για τη Διασφάλιση του Απορρή¬ 
του Διαδικτυακών Υποδομών». 

Η ΑΡΧΗ ΔΙΑΣΦΑΛΙΣΗΣ ΤΟΥ ΑΠΟΡΡΗΤΟΥ 
ΤΩΝ ΕΠΙΚΟΙΝΩΝΙΩΝ 

(Συνεδρίαση της 20ης Σεπτεμβρίου 2006) 
(ΑΠΟΦΑΣΗ αριθμ. 121/2006) 

Έχοντας υπόψη: 

α) Το άρθρο 6 παρ.1 περ.ιβ' του ν. 3115/2003 «Αρχή 
Διασφάλισης του Απορρήτου των Επικοινωνιών» (ΦΕΚ 
47/Α/2003). 

β) Την υπ’ αριθμ. 633α/2005 απόφαση της Α.Δ.Α.Ε. 
«Κανονισμός για τη Διασφάλιση του Απορρήτου Διαδι¬ 
κτυακών Υποδομών» (ΦΕΚ 88/Β'/2005). 

γ) Το γεγονός ότι από τις διατάξεις του παρόντος 
δεν προκαλείται καμία δαπάνη ή άλλη επιβάρυνση του 
προϋπολογισμού, αποφάσισε: 

Η τριακοστή τρίτη περίοδος του άρθρου 2 της υπ’ 
αριθμ. 633α/2005 απόφασης της Α.Δ.Α.Ε. «Κανονισμός 
για τη Διασφάλιση του Απορρήτου Διαδικτυακών Υπο¬ 
δομών» (ΦΕΚ 88/Β72005), που αναφέρεται στον ορισμό 
του «Παρόχου δικτύου διαδικτυακών επικοινωνιών», αντι¬ 
καθίσταται ως εξής: 

«Πάροχος Δικτύου Διαδικτυακών Επικοινωνιών (ΙπΙοιτίθί 
δθΓνίοο ΡΓονίάθή: Η επιχείρηση ή το νομικό πρόσωπο 
που παρέχει δίκτυο διαδικτυακών επικοινωνιών. Γ ια τις 
ανάγκες του παρόντος ο πάροχος δικτύου διαδικτυακών 
επικοινωνιών θα αναφέρεται στη συνέχεια του κειμένου 
ως “πάροχος διαδικτύου”». 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 25 Σεπτεμβρίου 2006 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

-♦- 

Αριθμ. 1530 (9) 

Διαδικασία πλήρωσης κενών οργανικών θέσεων στε¬ 
λεχών και προσωπικού της ΑΔΑΕ. 

Η ΟΛΟΜΕΛΕΙΑ ΤΗΣ ΑΡΧΗΣ ΔΙΑΣΦΑΛΙΣΗΣ 
ΤΟΥ ΑΠΟΡΡΗΤΟΥ ΤΩΝ ΕΠΙΚΟΙΝΩΝΙΩΝ 
(Συνεδρίαση της 27ης Σεπτεμβρίου 2006) 
(ΑΠΟΦΑΣΗ αριθμ, 124/2006) 

Έχοντας υπόψη: 

1. Τις διατάξεις του ιδρυτικού νόμου της ΑΔΑΕ, 
ν. 3115/2003 (ΦΕΚ 47Α') άρθρο 8. 

2. Το άρθρο 19 του ν. 3472/2006 (ΦΕΚ 135Α') περί τρο¬ 
ποποίησης του άρθρου 8 του ν. 3115/2003. 

3. Το π.δ. 40/2005 (ΦΕΚ 59Α') άρθρα 13 και 14 περί της 
Εσωτερικής Διάρθρωσης της ΑΔΑΕ. 

4. Τις διατάξεις του ν. 2683/1999 (ΦΕΚ 19Α') για την 
κύρωση του Δημοσιοϋπαλληλικού Κώδικα. 

5. Το π.δ. 410/1998 (ΦΕΚ 19Α') περί κωδικοποίησης των 
διατάξεων της νομοθεσίας που αφορούν το προσωπικό 
του Δημοσίου με σχέση εργασίας ιδιωτικού δικαίου. 

6. Την υφιστάμενη ανάγκη άμεσης πλήρωσης των 
κενών θέσεων στελεχών και λοιπού προσωπικού της 
ΑΔΑΕ. 

7. Το ότι η δαπάνη που θα απαιτηθεί για τη διαδικασία 
πρόσληψης και η δαπάνη μισθοδοσίας του προσωπικού 
που θα προσληφθεί θα βαρύνει τον προϋπολογισμό 
της ΑΔΑΕ όπου προβλέπονται οι σχετικές πιστώσεις, 
αποφασίζουμε: 

Την έναρξη της διαδικασίας για την πλήρωση των 
ακόλουθων κενών οργανικών θέσεων της ΑΔΑΕ: 

α) Τρεις (3) θέσεις Προϊσταμένων στις Διευθύνσεις: 

• Διασφάλισης Υποδομών και Απορρήτου Υπηρεσιών 
και Εφαρμογών Διαδικτύου. 

• Διασφάλισης Υποδομών και Απορρήτου Τηλεπικοι¬ 
νωνιακών Υπηρεσιών. 

• Διασφάλισης Απορρήτου Ταχυδρομικών Υπηρεσιών. 

β) Μία (1) θέση Προϊσταμένου του Αυτοτελούς 

Τμήματος Διεθνών Συνεργασιών και Δημοσίων Σχέ¬ 
σεων. 

γ) Μία (1) θέση Ειδικού Επιστημονικού Προσωπικού 
πτυχιούχου ΑΕΙ στους τομείς, Διεθνών ή Ευρωπαϊκών 
Σπουδών ή Πολιτικών ή Οικονομικών Σπουδών ή Οργά¬ 
νωσης και Διοίκησης Επιχειρήσεων. 

δ) Δύο (2) θέσεις Κατηγορίας ΔΕ Προσωπικού. 

ε) Μία (1) θέση δικηγόρου με έμμισθη εντολή. 

Η διαδικασία που θα ακολουθηθεί για την επιλογή 
των προσληφθησομένων στις ανωτέρω θέσεις θα είναι 


σύμφωνη με την ισχύουσα νομοθεσία και με τις ειδικές 
προς τούτο διατάξεις του π.δ. 40/2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Σεπτεμβρίου 2006 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

-♦- 

Αριθμ. 214/15.9.2006 ΑΠΟΦΑΣΗ Δ.Σ. (10) 

Τροποποίηση των άρθρων 8 και 9 του Κανονισμού 
Οικονομικής Διαχείρισης Ο.Λ.Π. Α.Ε. και Ελέγχου 
Αυτής. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΛΙΜΕΝΟΣ ΠΕΙΡΑΙΩΣ 
ΑΝΩΝΥΜΗ ΕΤΑΙΡΕΙΑ 

Έχοντας υπόψη: 

α) Τις διατάξεις της παρ.7 του άρθρου δεύτερου του 
ν. 2688/1999 «Μετατροπή του Οργανισμού Λιμένος Πει¬ 
ραιώς και του Οργανισμού Λιμένος Θεσσαλονίκης σε 
ανώνυμες εταιρείες» (Φ.Ε.Κ. 40/τ.Α7ΐ·2.1999), η οποία 
προστέθηκε με την παράγραφο 2 του άρθρου 31 του 
ν. 3153/2003 «Ναυτική επαγγελματική εκπαίδευση, κα¬ 
τάρτιση και επιμόρφωση και ρύθμιση άλλων θεμάτων 
αρμοδιότητας του Υπουργείου Εμπορικής Ναυτιλίας» 
(ΦΕΚ 544/τ.Α7ΐ9.6.2003). 

β) Το καταστατικό της Εταιρείας, το οποίο αρχικά 
ενσωματώθηκε στο Αρθρο Τρίτο του ν. 2688/1999 
(ΦΕΚ 40/1.3.1999 τ.Α'), όπως τελικά τροποποιήθηκε 
και κωδικοποιήθηκε από την τακτική Γενική Συνέ¬ 
λευση των Μετόχων της Εταιρείας της 30ης Ιουνίου 
2005, εγκρίθηκε και ισχύει (ΦΕΚ 8184/25.7.2005 τ.Α.Ε. 
και Ε.Π.Ε). 

γ) Την υπ’ αριθμ. 3978/8.9.2006 υπηρεσιακή εισήγηση, 
αποφασίζουμε: 

Α. Την τροποποίηση του «Κανονισμού Οικονομικής 
Διαχειρίσεως Ο.Λ.Π. Α.Ε. και Ελέγχου Αυτής» ως εξής: 

1. Όπου στα άρθρα 8 και 9, όπως τροποποιήθηκαν 
με την υπ’ αριθμ. 26/27.1.2004 απόφαση Δ.Σ./Ο.Λ.Π. ΑΕ., 
αναφέρεται η φράση «Συμβούλιο Διεύθυνσης» αντικα¬ 
θίσταται με τη φράση «Μόνιμη Επιτροπή Επίλυσης Αμ¬ 
φισβητήσεων και Διαφορών». 

2. Το άρθρο 9 τροποποιείται και συμπληρώνεται ως 
ακολούθως: 

α) Με την προσθήκη της πιο κάτω παραγράφου η 
οποία αριθμείται σε 2 

«2. Η Μόνιμη Επιτροπή Επίλυσης Αμφισβητήσεων και 
Διαφορών συγκροτείται με απόφαση του Διοικητικού 
Συμβουλίου του Ο.Λ.Π. Α.Ε. και απαρτίζεται από τα ακό¬ 
λουθα μέλη: 

- Το Γενικό Διευθυντή ή ένα Γενικό Διευθυντή -Έναν 
(1) Προϊστάμενο Διεύθυνσης. 

-Τον Προϊστάμενο του Τμήματος Κανονισμών και 
Τ ιμολογίων. 

Της Επιτροπής προεδρεύει το μέλος που φέρει το 
βαθμό ή ασκεί τα καθήκοντα Γ ενικού Διευθυντού.» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Οι παράγραφοι 2 έως 10 αναριθμούνται σε 3 έως 
11 αντίστοιχα. 

Β. Την ανάκληση της Β' παραγράφου της υπ’ αριθμ. 
26/27.1.2004 απόφασης Δ.Σ./Ο.Λ.Π. Α.Ε. (ΦΕΚ 437/τ.Β7 
3.3.2004). 


Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της να αρχίζει από την ημε¬ 
ρομηνία της δημοσίευσης της. 

Πειραιάς, 27 Σεπτεμβρίου 2006 
Διευθύνων Σύμβουλος 
ΝΙΚΟΣ ΑΝΑΣΤΑΣΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυιΌ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 00: 


Τεύχος 

Περίοδος 

Ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θιιιό προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, (3χ: 210 - 4071010 ίηΐΒτπβΙ: Μ1ρ://νννννν.β1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 αυτό ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙβΓηβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 

II ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

1 ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

III ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν.0ΐ.αΓ - 0-ιπ3ίΙ: »θίιηΐ35ΐθΓ(5>0ΐ.αΓ 











